recursal/SuperWikiNEXT-32B huggingface dataset:
**யாமை தேவி கோயில்** (*Yamai Temple*) இந்தியாவின் மகாராட்டிரா மாநிலம் சதாரா மாவட்டத்தில் உள்ள அவுந்த் நகரில் உள்ள மலை வளாகத்தில் அமைந்துள்ளது.

வரலாறு
------

Beautiful view of temple மலை மீது யாமை கோவில்
 அவுந்த் கிராமத்தில் உள்ள இரண்டாவது யமாய் கோயிலுக்கு வெளியே தீப்மால்
 அவுந்த் சிறீ பவானி அருங்காட்சியகத்தில் சிவாஜி மகாராஜின் வெண்கலச் சிலை
மகாலட்சுமி தேவி, கோலாப்பூரின் கடவுள் ஜோதிபா மற்றும் இராமர் (விஷ்ணு) இவரை "யே மாய்" (மராத்தியில்) என்று அழைத்ததாகக் கூறப்படுகிறது. ஆங்கிலத்தில் "அம்மா, தயவு செய்து வா" என்று பொருள்படும். எனவே, இவர் *யாமை தேவி* என்று அழைக்கப்படுகிறார். தேவி யாமையின் ஆலயங்களில் ஒன்றிற்குப் பக்தர்கள் தூய்மையான இதயத்துடன் வந்து இவரது ஆசி பெறுவது வழக்கம்.

கோவில் அம்சங்கள்
----------------

யாமை கோயில் ஒரு சிறிய குன்றின் மீது கட்டப்பட்டுள்ளது. மலையின் அடிப்பகுதியிலிருந்து அமைக்கப்பட்ட படிகள் வழியாகவோ அல்லது வாகனம் மூலமாகவோ மலையின் உச்சியை அடையலாம். மேலே வாகனங்கள் நிறுத்த வசதி உள்ளது. கோவில் வளாகத்தில் ராக்ஷசு அவுந்தசூரின் தலை, நன்கு செதுக்கப்பட்ட நந்தி மற்றும் ஒரு சிவலிங்கம் உள்ளது. கருங்கல்லில் யாமை என்ற அம்மன் சிலை ஏறக்குறைய இரண்டு மீட்டர் உயரம் மற்றும் குறுக்கா கால்களை ஊன்றி அமர்ந்த நிலையில் உள்ளது. இந்த கோயில் ஏராளமான மராத்தி குடும்பங்களுக்குக் குல தெய்வக் கோயிலாக (குல-தைவத்) உள்ளது. கோயிலின் உச்சியில் பல்வேறு இந்து தெய்வங்களின் உருவங்களும் சிலைகளும் உள்ளன. இந்த நகரமும் கோயிலும் பல நூற்றாண்டுகளாக பந்த பிரதிநிதி குடும்பத்துடன் தொடர்புடையது. இந்த முன்னாள் ஆளும் குடும்பத்தின் தற்போதைய தலைவியான காயத்ரிதேவி பந்த பிரதிநிதி 7 கிலோகிராம்கள் (15 lb) மலையில் உள்ள யமாய் கோயிலின் உச்சியில் திட தங்க *கலச* அல்லது கிரீடத்துடன் உள்ளது. தேவி யாமையின் மற்றொரு கோயில் இந்த நகரத்தில் அமைந்துள்ளது. மலையில் உள்ளதைத் தவிர. கோயிலில் ஐம்பது ஆண்டுகளுக்கும் மேலாக மத ஊர்வலங்கள் மற்றும் விழாக்களில் கலந்துகொண்ட யானை ஒன்று இருந்தது. இந்த யானை உடல் நலக்குறைவு காரணமாக 2017ல் சரணாலயத்திற்குக் கொண்டு செல்லப்பட்டது.

சிறீ பவானி அருங்காட்சியகம்
--------------------------

கோவில் வளாகத்தில் அவுந்த் மகாராஜாக்களின் தனிப்பட்ட சேகரிப்பில் நிறுவப்பட்ட சிறீ பவானி அருங்காட்சியகம் உள்ளது. அருங்காட்சியக கட்டிடம் கோவில் மலையின் நடுப்பகுதியில் அமைந்துள்ளது. பார்வையாளர்கள் படிகள் மற்றும் சாலை வழியாக இந்த அருங்காட்சியகத்தை அடையலாம். இந்த அருங்காட்சியகத்தில் 19 மற்றும் 20ஆம் நூற்றாண்டு இந்தியக் கலைஞர்களான எம். வி. துரந்தர், பாபுராவ் பெயிண்டர், மாதவ் சத்வலேகர்  மற்றும் ராஜா ரவி வர்மா மற்றும் பிரித்தானியக் கலைஞரான ஹென்றி மூரின் புகழ்பெற்ற *தாய் மற்றும் குழந்தை* கற்சிலை ஓவியங்கள் உள்ளன.

மேற்கோள்கள்
-----------

1. ↑  "Yamai Devi: Legend behind the goddess and her temple in Aundh!". *Zee Media*. Apr 17, 2017. Archived from the original on April 21, 2017.
2. ↑  Varma, S. Sujata, S.R. and Bhanage, N. Captive Elephants of Maharashtra.
3. ↑  Bhagwat. Nalini. "M. V. Dhurandhar". *indiaart.com*. Retrieved 23 December 2014.
4. ↑   *A History of Indian Painting: The modern period*. 1994. .
5. ↑  "Shivaji designs for stained-glass windows: the art of Ervin Bossanyi. - Free Online Library". Thefreelibrary.com. Retrieved 2013-05-09.
வார்ப்புரு:Hindu temples in Maharashtra
**சாந்தி சாகர ஏரி** (*Shanti Sagara*) **சுலேகெரே** என்றும் அழைக்கப்படும் இது, இந்தியாவின் கருநாடக மாநிலத்திலுள்ள தாவண்கரே மாவட்டத்தில் சென்னகிரி எனும் பகுதியில் அமைந்துள்ள ஆசியாவிலேயே கட்டப்பட்ட இரண்டாவது பெரிய ஏரியாகும்..

சிறப்பு
-------

சாந்தி சாகர ஏரி, 1128 ஆம் ஆண்டு கட்டப்பட்ட மதகுகள் கொண்ட அணையினால் உருவாக்கப்பட்டது. இந்த ஏரி 800 ஆண்டைய வரலாற்றைக் கொண்டுள்ளது. பெரிய ஏரியைக் கட்டமைக்க மூன்று ஆண்டுகள் ஆகியுள்ளது. 6,550 ஏக்கர் (2,651 எக்டர்) பரப்பளவைக் கொண்ட இந்த ஏரி 30 கிமீ (19 மைல்) சுற்றளவு கொண்டது. இது 81,483 ஏக்கர் (32,975 எக்டர்) மொத்த வடிகால் படுகையைக் கொண்டுள்ளது. இது 4,700 ஏக்கர் (1,900 எக்டர்) நிலத்திற்கு நீர்ப்பாசனம் அளிக்கிறது. மேலும், 170க்கும் மேற்பட்ட கிராமங்கள் இதனால் பயனடைகின்றன.

இதில் இருமதகுகள் உள்ளன. வடக்கில் "சித்தா மதகும்" தெற்கில் "பசவா மதகும்" உள்ளன. மதகுகள் சிதைந்திருந்தாலும் நீரின் பெருவிசையால் அவற்றூடாக நீர் செல்லும்போது, சுற்றியுள்ள கட்டகம் சிதையாமல் உள்ளமை கட்டமைப்பின் நிலைப்புதிறத்தை வெளிப்படுத்துகிறது. 

ஏரி வற்றும்போது தேவைப்பட்டால் பத்திரா அணையின் வலது கரையில் இருந்து நீரை நிரப்பிக் கொள்ளும் வகையில் வசதியுள்ளது.

மேலும் காண்க
------------

* இந்திய ஏரிகளின் பட்டியல்
* சென்னகிரி
* கருநாடகம்

மேற்கோள்கள்
-----------

1. ↑  Chandran, Rahul (5 November 2016). "Of legends and lakes built by courtesans" (in en). *mint*. .
2. ↑  A lake with a history of 800 years... The Hindu - Online edition of India's National Newspaper
3. ↑  Mysore: a gazetteer compiled for government, Vol 2 Page No. 482 Google Books Online
4. ↑  "s". *www.bl.uk*. 3 April 2018. Retrieved 30 May 2018.

வெளி இணைப்புகள்
---------------

* 

* பொதுவகத்தில் சாந்தி சாகர ஏரி தொடர்பாக ஊடகக் கோப்புகள் உள்ளன.
***கிழவன் கள்ளி*** (*Cephalocereus senilis*, *Old Man Cactus*) என்பது கள்ளி இனத்தைச் சேர்ந்த பூக்கும் தாவரமாகும். இது கிழக்கு மெக்சிக்கோவிலுள்ள குவானாசுவாடா மற்றும் கிடல்கோ இடங்களுக்கு உரித்தான தாவரமாகும். கிழவன் கள்ளி காட்டில் அச்சுறுத்தலுக்குள்ளான இனமாகும்.

தோற்றக்குறிப்பு
---------------

இவ்வகைக் கள்ளிகள் 5 மீட்டர் முதல் 15 மீட்டர் (சுமார் 45 அடி) உயரமாக வளரக்கூடியவை. இவற்றின் வெண்மையான நீண்ட முடிகள் காரணமாக இவை கிழவன் கள்ளி என்றழைக்கப்படுகின்றன. வயது குறைந்த கள்ளிகளில் அதிக அளவில் காணப்படும் இம்முடிகள் வயது ஆக ஆகக் குறைந்து விடுகின்றன. இவற்றின் பழங்கள் சிவப்பு, மஞ்சள், அல்லது வெண்ணிறத்தில் இருக்கும். இவை கிட்டத்தட்ட 10-20 வயது வரை பூப்பது இல்லை.

மேற்கோள்கள்
-----------

1. ↑  Guadalupe Martínez, J.; Sánchez , E.; Bárcenas Luna, R. (2020). "*Cephalocereus senilis*". *IUCN Red List of Threatened Species* **2020**: e.T152158A183111425. doi:10.2305/IUCN.UK.2020-3.RLTS.T152158A183111425.en.. பார்த்த நாள்: 19 November 2021.
2. ↑  "*Cephalocereus senilis*" (in en). அரச கழக தாவரவியல் பூங்கா, கியூ. .
ஏலகிரி மலை உடன் குழப்பிக் கொள்ளாதீர்கள்.

**ஏலக்காய் மலை** மேற்குத் தொடர்ச்சி மலைத்தொடரின் தென் பகுதியில் அமைந்துள்ளது. இது தமிழ்நாட்டின் தென் மேற்கு பகுதியிலும் கேரளத்தின்தென் கிழக்கு பகுதியிலும் உள்ளது. இம்மலைப்பகுதியில் ஏலக்காய் அதிகம் பயிராவதால் இதற்கு ஏலக்காய் மலை என பெயர் ஏற்பட்டது. ஏலக்காய் தவிர காப்பி மற்றும் மிளகும் இங்கு பயிராகின்றன. 
ஏலக்காய் மலையின் நடுப்பகுதி அமைந்துள்ள ஆள்கூறு 9'52"N 77'09"E ஆகும். ஆழமான பள்ளத்தாக்குகள் உடைய மலைப்பகுதிகளை கொண்ட இதன் பரப்பு 2,800 சதுர கிமீ ஆகும். மேற்கு நோக்கி பாயும் பெரியாறு, பம்பை ஆறு ஆகியவை இம்மலைப்பகுதி வழியாக பாய்கின்றன. இடுக்கி அணை, முல்லைப் பெரியாறு அணை ஆகியவை இம்மலைத்தொகுதியில் உள்ளன. இதன் வடமேற்கில் ஆனை மலையும் வடகிழக்கில் பழனி மலையும், தென் பகுதியில் அகத்திய மலையும் உள்ளன.

குளிர் காலத்தில் இம் மலைப்பகுதியின் வெப்பநிலை சராசரியாக 15° செல்சியசும் கோடை காலமான ஏப்ரல், மே மாதங்களில் 31° செல்சியசும் இருக்கும். ஆண்டு சராசரி மழைப்பொழிவு பெரியாறு உள்ள பகுதிகளில் 2,000 - 3,000 மிமீ இது குறைந்து 1500 மிமீ ஆக திருவில்லிப்புத்தூர் வனவிலங்கு காப்பகத்தின் கிழக்கு பகுதியில் பெய்கிறது. இதன் மேற்கு பகுதி மூன்றில் இரண்டு பங்கு மழையளவை தென்மேற்கு பருவக்காற்றின் மூலம் பெறுகிறது. இவை வடகிழக்குப் பருவக்காற்றின் மூலமும் சிறிதளவு மழைப்பொழிவை பெறுகின்றன.

மேற்கோள்கள்
-----------

1. ↑  Singh, A.P.; Kumar, Niraj; Singh, B. (2006), "Nature of the crust along Kuppam–Palani geotransect (South India) from Gravity studies: Implications for Precambrian continental collision and delamination", *Gondwana Research*, **10** (1–2): 41–47, Bibcode:2006GondR..10...41S, doi:10.1016/j.gr.2005.11.013
2. ↑  UNESCO,. Retrieved 20 April 2007.
3. ↑  Frommers Travel Guide (2007) *Introduction to Cardamom Hills*, Wiley Publishing, Inc. retrieved 9 April 2007 பரணிடப்பட்டது 2017-07-29 at the வந்தவழி இயந்திரம்
**ஐக்கிய அமெரிக்காவின் கூட்டரசு** என்பது ஐக்கிய அமெரிக்காவின் அரசமைப்புச் சட்டத்தால் ஏற்படுத்தப்பட்ட நடுவண் அரசைக் குறிக்கிறது. இது சட்டமன்றம், செயலாற்றுப் பேரவை, நீதியமைப்பு ஆகிய மூன்று பிரிவுகளைக் கொண்டது. இந்த மூன்று பிரிவுகளின் அதிகாரம் பிரித்து கொடுக்கப்பட்டு, ஒன்றை ஒன்று கட்டுப்படுத்தி சீர்படுத்தும் (check and balances) வண்ணம் அமைக்கப்பட்டுள்ளது.

அமெரிக்காவின் சட்டமன்றம் ஐக்கிய அமெரிக்க காங்கிரஸ் ஆகும். இது ஐக்கிய அமெரிக்காவின் சட்டங்களை இயற்றுகின்றது.

அமெரிக்காவின் செயலாற்று அதிகாரம் குடியரசு தலைவரிடமும், அவரது அமைச்சர்குழுவிடமும் உள்ளது.

அமெரிக்காவின் நீதியமைப்பின் உச்ச அதிகாரம் ஐக்கிய அமெரிக்காவின் உயர் நீதிமன்றத்திடம் உள்ளது.

இவற்றையும் பார்க்க
------------------

* கூட்டரசு

மேற்கோள்கள்
-----------

1. ↑  "3" (in en). *U.S. Government Publishing Office Style Manual* (2016 ). U.S. Government Publishing Office. 2016. பக். 32. பன்னாட்டுத் தரப்புத்தக எண்:978-0-16-093601-2.. பார்த்த நாள்: July 29, 2018.
2. ↑  "Government structure". .
3. ↑  Ford, Henry Jones (1908). "The Influence of State Politics in Expanding Federal Power". *Proceedings of the American Political Science Association* **5**: 53–63. doi:10.2307/3038511.
**ஐரோப்பிய மையவாதம்** (*Eurocentrism*) என்பது உலகை ஐரோப்பிய தரப்பிலிருந்து நோக்குதலாகும். இப்பதம் 20 ஆம் நூற்றாண்டின் பிற்பகுதியில் காலனிமயமழிதல் காலகட்டத்தில் உருவாக்கப்பட்டது. 16-19 நூற்றாண்டுகளில் காலனிமயமாக்கம் ஏகாதிபத்தியம் ஆகியவற்றால் உலக அரங்கில் ஐரோப்பிய நாடுகள் மிகுந்த தாக்கம் கொண்டிருந்தன. பல்வேறு துறைகளிலும் இத்தாக்கத்தின் விளைவுகள் இருந்தன. பத்தொன்பதாம் நூற்றாண்டில் கலை மற்றும் அறிவியல் துறைகளில் உருவான பன்னாட்டு ஒழுங்கமைவுகளில் இத்தாக்கம் காணப்படுகிறது. உலகமெங்கும் பயன்படுத்தப்படும் பொது ஊழி நாட்காட்டி முறை, இலத்தீன் எழுத்து முறை, கிரீன்விச் இடைநிலை நேரம் போன்றவை இந்த ஐரோப்பிய மையவாதத்தின் வெளிப்பாடுகளே. ஐரோப்பிய மையவாத நோக்கில் ஐரோப்பா ஒன்றிணைந்தானவொரு நிலப்பரப்பாகவும், பண்பாட்டுக் கூறாகவும் கருதப்படுகிறது. ஐரோப்பியப் பண்பாடு உள்வாங்கிய கிழக்காசியக் கூறுகள் பெரிதாகக் கண்டுகொள்ளப்படுவதில்லை. இந்நோக்கு உலகின் பிற பண்பாடுகளைக் காட்டிலும் மேற்கத்திய பழக்கவழக்கங்கள் மேலானவை என நிறுவ முனைகிறது.

மேற்கோள்கள்
-----------

1. ↑  Eurocentrism and its discontents, *American Historical Association*
2. ↑  Youngblood Henderson, James (Sákéj) (2011). "Ayukpachi: Empowering Aboriginal Thought". in Battiste, Marie. *Reclaiming Indigenous Voice and Vision*. UBC Press. பக். 259–61. பன்னாட்டுத் தரப்புத்தக எண்:9780774842471.
3. ↑  The German adjective *europa-zentrisch* ("Europe-centric") is attested in the 1920s, unrelated to the Marxist context of Amin's usage. Karl Haushofer, *Geopolitik des pazifischen Ozeans* (pp. 11–23, 110-113, *passim*). The context is Haushofer's comparison of the "Pacific space" in terms of global politics vs. "Europe-centric" politics.
**ஒடுக்கம்** (*Quarantine*) என்பது பெரும்பாலும் நோய் அல்லது தீங்குயிர் போன்றவை பரவாமல் தடுக்கும்பொருட்டு மக்களின் இயக்கத்தின்மீதும் சரக்குகளின் போக்குவரத்தின்மீதும் இழைக்கும் ஒருவகைத் தடையாகும். அதாவது மக்களையும் சரக்குகளையும் ஒடுக்கும் நடவடிக்கையாகும். சில சமயங்களில் மக்கள் தாங்களே ஒடுங்கிக்கொள்வதுமுண்டு. அந்த ஒடுக்கம் தன்னொடுக்கம் (self-quarantine) ஆகும்.

உறுதிப்படாத நோய்த்தீர்மானம் கிடைக்காவிட்டாலும் ஏற்கெனவே தொற்றுநோயோடு தொடர்புகொண்டிருக்கலாம் என்று ஐயத்திற்காளாவோரின் இயக்கத்தடைக்கே பெரும்பாலும் இந்தக் கிளவி வழங்குகிறது. இருப்பினும் இந்தக் கிளவி மருத்துவத் தனிமைப்பாடு என்னும் கிளவிக்கு ஈடாகவும் அடிக்கடி வழங்குகிறது; ஆயினும் மருத்துவத் தனிமைப்பாடு என்பது  தங்களுக்குத் தொற்றுநோய் தொற்றியுள்ளது என்று உறுதிப்பட்ட நோய்த்தீர்மானம் உடையவர்களை  உடல்நலம் வாய்ந்த பிற மக்களினின்றும் தனிமைப்படுத்தும் நடவடிக்கையைக் குறிக்கும்.

மேற்கோள்கள்
-----------

1. ↑  von Csefalvay, Chris (2023), "Modeling the control of infectious disease", *Computational Modeling of Infectious Disease* (in ஆங்கிலம்), Elsevier, pp. 173–215, doi:10.1016/b978-0-32-395389-4.00015-3, ISBN 978-0-323-95389-4, retrieved 2023-03-02
2. ↑   *Common cold* (Online-Ausg. ). Basel: Birkhäuser. 2009. பக். 210. பன்னாட்டுத் தரப்புத்தக எண்:978-3-7643-9894-1. .
3. ↑  Mayer, Johanna (4 September 2018). "The Origin Of The Word 'Quarantine'". .
கணினி அறிவியலில், **ஒருங்கிணைத்தல்** *(coalescing)* என்பது அருகருகில் இருக்கும் இரண்டு கட்டற்ற நினைவகங்களை இணைக்கும் நினைவக மேலாண்மையின் பொறுப்பாகும்.

ஒரு கணினி நிரலுக்குச் சில நினைவகத் தொகுப்புகள் இனித் தேவையில்லை என்றால் இந்த நினைவகத் தொகுப்புகள் விடுவிக்கப்படுகின்றன. இவை ஒருங்கிணைக்கப்படாவிட்டால், அவை அருகருகில் இருந்தபோதும் தனித்தனியாவே இருக்கும். அடுத்து கட்டற்ற இந்த விடுவிக்கப்பட்ட நினைவக அளவுக்குத் தேவைப்படும் முழு எண்ணளவிலான நினைவக வேண்டல் வந்தால், இந்தப் பயனில் இல்லாத நினைவகத் தொகுப்புகளை வழங்க முடியாது. இந்த அருகருகில் உள்ள விடுவிக்கப்பட்ட தொகுப்புகளை ஒதுக்கீடு செய்ய முடியாது. ஒருங்கிணைத்தல், இந்த விடுபட்ட தொகுப்புகளை இடையில் எல்லையேதும் இல்லாதபடி சேர்த்துவிடுவதால், இந்தச் சிக்கலைத் தீர்க்கிறது. அப்போது ஒருங்கிணைத்த நினைவகத்தில் இருந்து ஒரு பகுதியையோ அல்லது முழுவதையுமோ வழங்கவியலும்.

ஒரு பயன்பாடு நினைவகத்தை விடுவிக்கும்போது, பயன்பாட்டை பயன்படுத்தும் நினைவகப் பிரிவில் இடைவெளிகள் ஏற்படும். மற்ற நுட்பவகை ஒருங்கிணைத்தல், பிரிந்துள்ள வெளிப் பிரிவுகளைக் குறைக்க பயன்படுகிறது, ஆனாலும் முற்றிலும் பயனளிப்பதில்லை. தொகுதிகள் உடனடியாக விடுவிக்கப்படும்போது ஒருங்கிணைத்தலை உடனே ஏற்படுத்தலாம் அல்லது சிறிது நேரம் கழித்தும் ஏற்படுத்தலாம் அல்லது ஒருங்கிணைத்தலை நிகழ்த்தாமலே கூட இருக்கலாம்.

ஒருங்கிணைத்தலும் குவித்துச் சுருக்குதலும் சார்ந்த கணினி நுட்பங்கள் தேவையற்ற கழிவுகளைச் சேகரிப்பில் திரட்டிவைக்க, சிலவேளைகளில் பயன்படுகின்றன.

மேற்கோள்கள்
-----------

வெளியிணைப்புகள்
---------------

* The Memory Management Reference, Beginner's Guide Allocation

1. ↑  Megida, Dillion. "What is the Nullish Coalescing Operator in JavaScript, and how is it useful". .
ஒலிப்பியலில், **ஒலிப்பதிர்வு** என்பது, ஒலியை விளக்கும் மூன்று அடிப்படைகளுள் ஒன்றாகும். இது பொதுவாக ஒலிப்பதிர்வு கொண்ட ஒலிகள், ஒலிப்பதிர்வு இல்லாத ஒலிகள் என இருவகையாகக் காணப்படும். இவற்றை முறையே *ஒலிப்புடை*, *ஒலிப்பற்ற* ஆகிய அடைமொழிகள் குறிக்கின்றன. ஒலிப்பதிர்வை இவ்வாறு இரண்டு வகையாகவே பிரித்தாலும், ஒலிப்பதிர்வின் அளவு வெவ்வேறு மட்டங்களில் காணப்படலாம்.

ஒலிப்புடை ஒலி என்பது, குரல் நாண் அதிர்வதன் மூலம் உருவாகும் ஒலியாகும். ஒலிப்பற்ற ஒலி உருவாதலில் குரல் நாண் அதிர்வதில்லை. தமிழில், *க்*, *ச்*, *த்* போன்றவை ஒலிப்பற்றவை ஆகவும், *ங்*, *ஞ்*, *ந்* போன்றவை ஒலிப்புள்ளவை ஆகவும் உள்ளன. இந்த ஒலிகளை ஒலிக்கும் போது மேற் தொண்டையில் கையை வைத்து இந்த அதிர்வை உணரமுடியும்.

உயிரொலிகள் பொதுவாக ஒலிப்புடையவை ஆக இருக்க, மெய்யொலிகள் ஒலிப்புடையவை ஆகவோ அல்லது ஒலிப்பற்றவை ஆகவோ இருக்கின்றன.

மேற்கோள்கள்
-----------

1. ↑  R. M. W. Dixon. (1977). *A Grammar of Yidiny*. Cambridge: Cambridge University Press.
2. ↑  The parentheses should appear under the letter, but that is not fully supported by Unicode. As of version 8.0, only central voicing and devoicing, [s̬᪽] and [z̥᪽], is encoded.
3. ↑  Kretzschmar (1993) *Handbook of the Linguistic Atlas of the Middle and South Atlantic States*, University of Chicago Press, p. 122.
**ஒளிவீச்சு** தமிழீழ விடுதலைப்புலிகளின் அமைப்பால் வெளியிடப்பட்ட தமிழீழத்தின் முதலாவது வீடியோ சஞ்சிகை ஆகும். இது நிதர்சனம் நிறுவனம் மூலம் மே 1993 இலிருந்து மாதாந்த ஒளிநாடா சஞ்சிகையாக வெளிவந்து கொண்டிருந்தது. 100 க்கு மேல் வெளியான இச் சஞ்சிகை சரியாக 75 நிமிடங்களைக் கொண்டது. சண்டைகள் நடக்கும் பொழுது போராளிகள், சக போராளிகளுடன் இணைந்து பல நேரடிச் சமர்களைப் படம்பிடித்து, உண்மையான காட்சிப் பதிவின் மூலம் பல ஆவணத் திரைப்படங்களை இச் சஞ்சிகையில் வெளியிட்டு வந்தது குறிப்பிடத்தக்கது.

ஒளிவீச்சு உருவாக்கம்
--------------------

ஒளிவீச்சு சஞ்சிகையின் உருவாக்கத்திற்கு அடித்தளமாக இருந்தவர் மாமனிதர் சச்சிதானந்தம் (ஞானதரன்). இவருடன் இணைந்து செயற்பட்டவர் லெப்.கேணல் தவம் (தவா).  மாமனிதர் வை. சச்சிதானந்தசிவம் (ஞானரதன்), லெப்.கேணல் தவம் (தவா) இருவரும் இணைந்து 1991 - 1992 காலப்பகுதியிலேயே ஒளிவீச்சு சஞ்சிகையைத் தயாரித்திருந்தனர். ஆனாலும் இதழின் தொழில்நுட்பத்தில் இருந்த குறைபாடு காரணமாக, மே, 1993 இல் திருத்தித் தயாரிக்கப்பட்ட பின்னரே அது முதன்முதலாக வெளியிடப்பட்டது.

இதில் இடம்பெற்ற அம்சங்கள்
-------------------------

### செய்திச்சரம்

செய்திச்சரம் பகுதியில் குறித்த மாதப்பகுதியில் தமிழீழத்தில் நடைபெற்ற முக்கிய நிகழ்வுகளும், களத்தில் நேரடியாகப் பதிவு செய்யப்பட்ட போராட்டச் செய்திகள் அடங்கிய உள்நாட்டுச் செய்திகளும் இடம்பெறும். 

### மாவீரர் நினைவு

மாவீரர் நினைவு என்னும் பகுதியில் குறிப்பிட்ட மாதப்பகுதியில் வீரமரணம் அடைந்த மாவீரர்களின் நினைவுப்படங்களும், அவர்களுக்கான அஞ்சலி நிகழ்வுகளும் இடம்பெறும்.

### மண்ணும் மக்களும்

மண்ணும் மக்களும் என்னும் பகுதியில் மக்களின் அன்றாட வாழ்க்கை நிகழ்வுகள், மக்கள் எதிர்நோக்கும் பிரச்சனைகள், தமிழீழ மண்ணில் நடைபெறும் விசேடவிழாக்கள் என்பவை காட்சிப்படுத்தப்படும்.

### மருத்துவம்

மருத்துவம் பகுதியில் நோய்கள் பற்றிய விளக்கங்கள், தடுப்புமுறைகள், சிகிச்சைகள் போன்றன இடம்பெறும்.

### விளையாட்டு

விளையாட்டு என்னும் பகுதியில் தமிழீழத்தின் பல பாகங்களிலும் நடைபெறும் விளையாட்டுகள் பற்றிய செய்திகள் இடம்பெறுவதாகும்.

### புதிய வெளியீடுகள்

புதிய வெளியீடுகள் என்ற பகுதியில் குறிப்பிட்ட மாதப்பகுதியில் புதிதாக வெளிவந்த நூல்கள், சஞ்சிகைகள் பற்றிய அறிமுகங்கள் இடம்பெறும்.

### கலையும் மக்களும்

என்னும் பகுதியில் தமிழீழ மக்களின் கலை, பண்பாடு பற்றிய விளக்கக் கோலங்களும், விசேடமாக இடம்பெற்ற கலை நிகழ்வுகளும் இடம்பெறும்.

### குறும்படங்கள்/விவரணங்கள்

இறுதிப்பகுதியான குறும்படங்கள்/விவரணங்கள் பகுதியில் தமிழீழத்தில் வெளிவந்த குறும்படங்களில் ஒன்று அல்லது தமிழீழ மக்கள் சம்பந்தமான ஏதாவது ஒரு விவரணம் இடம்பெறும்.

ஒளிவீச்சில் வெளியிடப்பட்ட குறும்படங்களில் சில
---------------------------------------------

* கண்ணீர் (மே 1993)
* நேற்று (ஜூலை 1993)
* வீரசீலம் (லெப். சீலனின் இறுதிக்கணங்களை நினைவு கூரும் படம்)

வெளி இணைப்புகள்
---------------

மேற்சான்றுகள்
-------------

1. ↑  "லெப். கேணல் தவம், தேசக்காற்று" இம் மூலத்தில் இருந்து 2020-09-20 அன்று. பரணிடப்பட்டது.. .
2. ↑  எரிமலை (சஞ்சிகை) 1993 மார்கழி பக்கம் - 15 தமிழீழத்தின் முதலாவது வீடியோ சஞ்சிகை - ரகுராம்
உயிரியலில் **ஓம்புயிர்** (*host*) அல்லது **விருந்து வழங்கி** என்பது, ஒட்டுண்ணிகளாக வாழும் வைரசுக்கள், பாக்டீரியாக்கள், புரோட்டோசோவாக்கள், பூஞ்சைகள் போன்றவற்றுக்கு உணவும், வாழிடமும் அளிக்கும் உயிரினங்களாகவும், அத்துடன் ஒன்றிய வாழ்வு (Symbiosis) வாழும் உயிரினங்களில் இணை வாழ்வை நடத்தும் அடுத்த உயிரினத்துக்கு உணவையும், வாழிடத்தையும் வழங்கும் உயிரினங்களாகவும் இருப்பவையேயாகும். விலங்குகளின் உடற்கலங்களில் வைரசுக்கள் ஒட்டுண்ணியாக வாழும்போது விலங்குகள் ஓம்புயிராகவும், நைதரசன் உருவாக்கும் பக்டீரியாக்கள் அவரைவகைத் தாவர வேர்களில் ஒன்றியவாழ்வு வாழும்போது அவரைவகைத் தாவரங்கள் ஓம்புயிராகவும், ஒட்டுண்ணிப் புழுக்கள் விலங்குகளில் வாழும்போது, விலங்குகள் ஓம்புயிர்களாகவும் இருக்கின்றன.

மேற்கோள்கள்
-----------

1. ↑  Campbell, Neil A.; Reece, Jane B. (2002). *Biology* (6th ). Pearson Education. பக். 540–541. பன்னாட்டுத் தரப்புத்தக எண்:978-0-201-75054-6.
2. ↑  Pappas, Stephanie (21 July 2016). "Parasite Evolution: Here's How Some Animals Became Moochers". *Live Science*. .
3. ↑  "Parasitoids". Cornell University College of Agriculture and Life Sciences. .
ஈரவை முறையுள்ள நாடுகள்.  **ஓரவை** முறை உள்ள நாடுகள்.  எந்த அவைகளும் இல்லாத நாடுகள்.
அரசாங்கம் ஒன்றில், **ஓரவை முறைமை** (*unicameralism*) என்பது ஒரு சட்டவாக்க அவையை மட்டும் கொண்ட நாடாளுமன்ற முறைமையைக் குறிக்கிறது. இந்த ஓரவை முறைமை பொதுவாக சிறிய அல்லது ஒரு சீரான ஒற்றையாட்சி நாடுகளில் நடைமுறையில் உள்ளது. இரண்டாவது சட்டவாக்க அவை இவ்வாறான நாடுகளுக்குத் தேவையற்றது எனக் கருதப்படுகிறது.

கோட்பாடு
--------

சமூகம் ஒன்றின் பல்வேறு சமூகங்களினதும் எதிர்பார்ப்புகளைக் கவனத்தில் கொண்டு ஒன்றுக்கு மேற்பட்ட சட்டவாக்க அவைகள் சில நாடுகளில் ஏற்படுத்தப்பட்டன. இதன் மூலம் வேறுபட்ட சமூகங்களின் பிரதிநிதிகள் (ஐக்கிய இராச்சியத்தின் நாடாளுமன்றம், பிரான்சு போன்றவை), இனங்கள் மற்றும் பிராந்தியங்களின் பிரதிநிதிகள், அல்லது கூட்டாட்சி ஒன்றின் துணைக்கட்சிகளின் பிரதிநிதிகள் இவ்வவைகளைப் பிரதிநிதித்துவப்படுத்தினர். இவ்வாறான பிரதிநிதித்துவம் முக்கியமல்லாமல் போகும் நாடுகளில் ஓரவை ஆட்சி முறை நடைமுறையில் உள்ளது. இலங்கை, நியூசிலாந்து, டென்மார்க் போன்ற நாடுகளில் இரண்டாவது சட்டவாக்க அவையான மேலவை அகற்றப்பட்டது. சுவீடன் போன்ற நாடுகளில் இரண்டு அவைகள் இணைக்கப்படு ஓரவை ஆனது. வேறும் சில நாடுகளில் ஓரவை முறையே எப்போதும் இருந்து வந்துள்ளது.

பொதுவாக, சீன மக்கள் குடியரசு, கியூபா போன்ற பொதுவுடைமை நாடுகளில் ஓரவை முறையே நடைமுறையில் உள்ளது. இதே போல் முன்னாள் பொதுவுடைமை நாடுகளான உக்ரைன், மல்தோவா, செர்பியா போன்றவை ஓரவை முறையிலேயே தொடர்ந்து இயங்குகின்றன. அதே வேளையில், உருசியா, போலந்து போன்றவை கம்யூனிசத்தின் வீழ்ச்சியின் பின்னர் ஈரவை முறையைத் தேர்ந்தெடுத்தன. சோசலிசக் கண்ணோட்டத்தின் படி மேலவை முறை பழமைவாத அடிப்படையிலானது எனக் கருதப்படுகிறது. இவற்றில் சமூகத்தின் மேல் வகுப்பினரின் விருப்புகளையே இவை நிறைவேற்றுவதாக சோசலிசவாதிகள் கருதுகின்றனர்.

ஓரவை முறையில் சட்டவாக்கம் மிகவும் செயல்திறன் மிக்கதாக உள்ளது இம்முறையின் நன்மையாகும். இங்கு சட்டவாக்க நடைமுறை மிகவும் எளிமையானது. சட்ட முடக்கம் இம்முறையில் ஏற்பட மாட்டாது. இம்முறையில் செலவீனம் மிகவும் குறைவு என்பதாக இதன் ஆதரவாளர்கள் கருத்கின்றனர். இம்முறை மூலம் பெரும்பான்மையினத்தின் ஆதிக்கம் அதிகமாக இருப்பது இதன் முக்கிய குறைபாடு ஆகும், குறிப்பாக நாடாளுமன்ற முறைகளில் நாடாளுமன்றப் பெரும்பான்மையினரே செயலாட்சியிலும் பெரும்பான்மையாக இருப்பது. சமூகத்தின் சில முக்கிய பகுதிகளைச் சேர்ந்தவர்களின் பங்களிப்பு இவ்வாட்சி முறையில் குறைவாக உள்ளமையும் இதன் முக்கிய குறைபாடாகும்.

இவற்றையும் பார்க்க
------------------

* ஈரவை முறைமை
சாவோ பாவுலோ - பிரசில்
**கட்டிடம் அல்லது கட்டடம் (Building)** என்பது பல கூறுகளை இணைத்து உருவாக்கப்படும் ஒன்றாகும். மனிதனால் உருவாக்கப்படும் இது பெரும்பாலும் நிலத்துடன் நிரந்தரமாகப் பிணைக்கப்பட்டிருக்கும். 

கட்டிடம் ஒரு தனிக் குடியிருப்பாளரை மழையிலிருந்து காப்பாற்றுவதற்காக அமைக்கப்பட்ட ஒரு கூரை மட்டும் கொண்ட ஒரு குடிசையாகவோ அல்லது வெப்பநிலை, காற்றோட்டம், வெளிச்சம், வாயுக் கொள்ளளவு, பக்டீரியா நடமாட்டம், அமுக்கம், மக்கள் நடமாட்டம் மற்றும் செயற்பாடுகளைக் கட்டுப்படுத்தும் வசதிகளைக் கொண்ட, சிக்கலான, மருத்துவ மனைகள் போன்ற கட்டிடங்களாகவோ இருக்கக்கூடும். சிக்கலான அமைப்புகளும், வசதிகளும் தேவைப்படும் கட்டிடங்கள், கட்டிடக்கலைஞர்கள், அமைப்புப் பொறியாளர்கள், கட்டிடச் சேவைகள் பொறியாளர்கள் உட்படப் பல்வேறு தொழில் வல்லுநர்களின் உதவியுடன் கட்டப்படுகின்றன. எனினும் வீடுகள் போன்ற சிறிய, எளிமையான கட்டிடங்களில் நிபுணர்களின் பங்களிப்புகள் குறைவாகவேயிருக்கும். வளர்ந்துவரும் நாடுகளில் மிகக் குறைந்த வீதமான மக்களே கட்டிடம் கட்டுவதற்குத் தொழில் நிபுணர்களின் பங்களிப்பை நாடுகின்றார்கள்.

பொதுவாக எல்லா நாடுகளிலும் பெரு நகரப்பகுதிகளில் கட்டப்படும் கட்டிடங்களில் உரிய நிபுணர்களின் பங்களிப்பு இன்றிக் கட்டிடம் கட்டுவதற்கான அனுமதியை அதற்குரிய அதிகாரம் பெற்ற நிறுவனங்களிலிருந்து பெறமுடியாது.

கட்டிடம் கட்டப்படுகின்ற சூழல், உரிமையாளர்களின் நிதி நிலை, நாட்டின் அரசியல் பொருளாதார நிலைமைகள் என்பவற்றைப் பொறுத்துக் கட்டிடங்களில் கட்டிடப் பொருட்களின் பயன்பாடு அமைகின்றது.

கட்டிடங்களின் வகைகள்
--------------------

கட்டிடங்கள் அவற்றின் அமைவிடம், பயன்பாடு, அமைப்பு, பயன்படுத்தும் கட்டுமான பொருள், ஆகியவற்றைப் பொருத்து பல
வகைகளில் பிரிக்கப்படுகிறது .

### பயன்பாட்டை பொருத்து கட்டிடங்களின் வகைப்பாடு

#### குடியிருப்பு கட்டிடங்கள்

#### சட்டசபை கட்டிடங்கள்

#### கல்விசார்ந்த கட்டிடங்கள்

#### தொழில் சார்ந்த கட்டிடங்கள்

### சுமைதாங்கும் விதத்தை பொருத்து கட்டிடங்களின் வகைப்பாடு

### கட்டுமான பொருட்களை பொருத்து வகைப்பாடு

#### வலுவூட்டப்பட்ட காங்கிறீற்று கட்டிடங்கள்

#### இரும்புக் கட்டிடங்கள்

#### கலவை கட்டிடங்கள்

கட்டிட உறுப்புக்கள்
-------------------

ஒரு கட்டிடம் பல வகையான கட்டிடக் கூறுகள் சேர்ந்து அமைந்த ஒன்று. இத்தகைய கூறுகள் சிலவற்றைக் கீழேயுள்ள பட்டியல் காட்டுகின்றது.

* அத்திவாரம்
* சுவர்
* தூண்
* கதவு
* சாளரம்
* கூரை
* படிக்கட்டு
* விதானம்
* தரை
* பீடம்
* சாய்வுபாதைகள்

கட்டமைப்பு சுமைகள்
------------------

ஒரு கட்டிடமானது பலவகை சுமைகளுக்கு உட்படுகிறது .

### நிலைச்சுமைகள்

### சுமத்திய சுமைகள்

### காற்று சுமைகள்

### பனி சுமைகள்

### நிலஅதிர்வு சுமைகள்

இவற்றையும் பார்க்கவும்
----------------------

* ஒளியமைப்பு
* கட்டிடச் சக்தி மேலாண்மை முறைமை

மேற்கோள்கள்
-----------

1. ↑  Max J. Egenhofer (2002). *Geographic Information Science: Second International Conference, GIScience 2002, Boulder, CO, USA, September 25–28, 2002. Proceedings*. Springer Science & Business Media. பக். 110. பன்னாட்டுத் தரப்புத்தக எண்:978-3-540-44253-0. .
2. ↑  Building def. 2. Whitney, William Dwight, and Benjamin E. Smith. *The Century dictionary and cyclopedia*. vol. 1. New York: Century Co. 1901. 712. Print.
3. ↑  Structure. def. 2. *Merriam-Webster's dictionary of synonyms: a dictionary of discriminated synonyms with antonyms and analogous and contrasted words*.. Springfield, Mass: Merriam-Webster, 1984. 787. Print.
**கிளவுட்** (*Cloud*) என்பது 2005 இல் தென் கலிஃபோர்னியா பல்கலைக்கழக, ஊடாட ஊடகச் செயல்நிரல் துறையை சேர்ந்த மாணவர்களால் உருவாக்கப்பட்ட ஒரு தனிப்பட்ட புதிர் காணொளி விளையாட்டு. இந்தக் குழு பல்கலைக்கழகத்திடம் இருந்து 20,000 அமெரிக்க டாலரைப் கொடையாகப் பெற்று 2005 இல் இந்த வீடியோ விளையாட்டினை உருவாக்கத் தொடங்கியது. பின், அதே வருடம் அக்டோபரில் இலவச தரவிறக்கத்திற்காக வெளியிடப்பட்டது. ஜூலை 2006 க்குள், இந்த விளையாட்டை வெளியிட்ட இணையத்திற்கு 6 மில்லியன் வருகை வந்தது. மேலும் 600000 முறை இந்த விளையாட்டு தரவிறக்கம் செய்யப்பட்டது.

இந்த விளையாட்டு மருத்துவமனை படுக்கையில் உறங்கிக் கொண்டிருக்கும் போது பறப்பது போன்ற கனவினைக் காணும் ஒரு பையனை மையப்படுத்தி அமைக்கப்பட்டிட்ருக்கிறது. இதன் முன்னணி வடிவமைப்பாளரான ஜேனோவா ஜென்னின் குழந்தைப் பருவத்தை ஒரளவு அடிப்படையாக கொண்டே இது வடிவமைக்கப்பட்டது. இவர் பல நேரங்களில் ஆஸ்த்துமாவிற்காக மருத்துவமனையில் அனுமத்திக்கப்பட்டிருந்தார். அந்த சமயங்களில் அறையில் தனியாக இருக்கும்போது பகல்கனவு காணும் பழக்கம் இவருக்கு இருந்ததாம். விளையாடுபவர்கள் அந்தப் பையனாக கற்பனை செய்துகொள்ள வேண்டும். கனவு உலகத்தில் உள்ள மேகங்களைக் கையாண்டு, புதிரைக் கண்டுபிடிப்பதே இந்த விளையாட்டு. காணொளி விளையாட்டு தொழிற்துறையில் பொதுவாக புறக்கணிக்கப்படும் விளையாடுபவர்களின் உணர்ச்சிகளைத் தூண்டுவது இந்த விளையாட்டின் முக்கிய நோக்கம் ஆகும். 

2006 ஆம் ஆண்டு நடந்த ஸ்லாம்டேன்ஸ் குரில்லா கேம்ஸ் போட்டியில் சிறந்த மாணவர் தத்துவம் விருதினை கிளவுட் விளையாட்டு பெற்றுச் சென்றது. 2006 ஆம் ஆண்டு இண்டிபெண்டட் கேம்ஸ் ஃபெஸ்டிவலில் சிறந்த மாணவர் கண்காட்சி விருதினையும் பெற்றது. இந்த விளையாட்டு காட்சி, இசை, சூழல் போன்றவற்றிற்காக சிறந்த விமர்சனங்களையும் பெற்றது. கிளவுட் விளையாட்டினை ஒரு வணிக ரீதியான விளையாட்டாக மறு உருவாக்கம் செய்ய எண்ணி சென் மற்றும் தயாரிப்பாளர் கெல்லி சாண்டைகோ இருவரும் இணைந்து தட்கேம்கம்பெனியை உருவாக்கினர்.

மேற்கோள்கள்
-----------

1. ↑  "Cloud Instructional Booklet". University of Southern California. 2006-07-28. pp. 5, 8 இம் மூலத்தில் இருந்து 2016-08-26 அன்று. பரணிடப்பட்டது.. .
2. ↑  Usher, William (2006-11-01). "Cloud Review by Game Tunnel". Game Tunnel இம் மூலத்தில் இருந்து 2009-04-13 அன்று. பரணிடப்பட்டது.. .
3. ↑  "IGF Student Showcase Q&A: Cloud Team (Cloud)". *Gamasutra* (UBM). 2006-02-02 இம் மூலத்தில் இருந்து 2010-05-10 அன்று. பரணிடப்பட்டது.. .
{{Infobox officeholder
| name =

**சுனிதா துக்கல்** (*Sunita Duggal*)(பிறப்பு: ஏப்ரல் 29, 1968) என்பவர் இந்திய அரசியல்வாதியும் சிர்சா நாடாளுமன்றத் தொகுதியின் தற்போதைய நாடாளுமன்ற உறுப்பினரும் ஆவார். இவர் அரியானாவின் ஒரே பெண் நாடாளுமன்ற உறுப்பினர் ஆவார்.

துக்கல் வருமான வரித்துறையில் 22 ஆண்டுகள் பல்வேறு பதவிகளில் பணியாற்றினார். இவர் 2014-ல் வருமான வரி உதவி ஆணையராக இந்திய வருவாய் சேவையிலிருந்து விருப்ப பணி ஓய்வு பெற்றார். இவரது கணவர் அரியானா தொகுப்பு இந்தியக் காவல் சேவை அதிகாரி ஆவார். துக்கல் 2014ஆம் ஆண்டு அரியானா சட்டமன்ற தேர்தலில் ராட்டியா தொகுதியிலிருந்து போட்டியிட்டார். ஆனால் வெறும் 453 வாக்குகள் வித்தியாசத்தில் தோல்வியடைந்தார். இவரது நல்ல கல்விப் பின்னணி மற்றும் அதிகாரத்துவ அனுபவத்தின் காரணமாக இவர் அரியானா அரசாங்கத்தில் அரியான பட்டியல் இனத்தவர் நிதி மேம்பாட்டுக் கழகத்தின் தலைவராக நியமிக்கப்பட்டார்.

மேற்கோள்கள்
-----------

1. ↑  "Hisar Election Results 2019 Live Updates (Hissar): Brijendra Singh of BJP Wins", *Daily News and Analysis*, 23 May 2019
2. ↑  "Sunita Duggal: Preferring quality over quantity" (in en). .
கிளாரினெட்
காகளம் அல்லது **கிளாரினெட்** (*clarinet*) துளைக்கருவி (*aero phones*) வகையைச் சேர்ந்த ஓர் இசைக்கருவியாகும். இது ஒரு மேற்கத்திய இசைக்கருவியெனினும் கருநாடக இசைக்கும் தற்போது பயன்படுத்தப்படுகின்றது.

உலகின் முதல் நாகரிகமான எகிப்திய நாகரிக காலகட்டத்தில் இலையை சுருட்டி குழல் போலாக்கி ஊதினார்கள். பின்னர் அது 12ஆம் நூற்றாண்டில் பிரான்சில் சலூமூ (Chalumeau) எனும் வாத்தியக் கருவியாக வடிவெடுத்தது. 17ஆம் நூற்றாண்டில் அது மேலும் புது வடிவெடுத்தது. பின்னர் அதில் ஒரு பிரிவாக, கிளாரினெட் என்னும் வாத்தியக் கருவி, 18ஆம் நூற்றாண்டில் 13 ஆகஸ்ட் 1655 இல் ஜெர்மனியில் லைப்சிக் என்னுமிடத்தில் பிறந்த யொஹான் கிரிஸ்டோப் டென்னர் என்பவரால் கண்டுபிடிக்கப்பட்டது. கிளாரினெட், கிட்டத்தட்ட 66 முதல் 71 செமீ வரை நீளமும், 12,5 மிமீ தொடக்கம் 13 மிமீ வரை அகலமும் கொண்டது. இன்று இக்கருவியின் பயன் விரிவடைந்து தற்போது ஜாஸ் இசையிலும் பயன்படுத்தப்படுகிறது.

அமைப்பு
-------

காகளம் ஏறக்குறைய நாதசுவரம் இசைக் கருவியின் வடிவத்தை ஒத்தது. ரீட் (Reed) என்று சொல்லப்படும் பகுதி கருவியின் முனையில் வாய் வைத்து ஊதுவதற்கு ஏற்ற வகையில் பொருத்தப்பட்டிருக்கும். குழல் வெள்ளியினாலோ மரத்தினாலோ செய்யப்பட்டிருக்கும். இதன் மேல் பல துளைகள் போடப்பட்டிருக்கும். அவற்றைத் தேவைக்கேற்ப மூடித் திறப்பதற்கு சாவிகள் துளைகளின் அருகிலேயே இணைக்கப்பட்டிருக்கும்.

கருநாடக இசையில்
---------------

19ஆம் நூற்றாண்டில் மகாதேவ நட்டுவனார் இக்கருவியை பரத நாட்டிய அரங்குகளில் சின்னமேளம் என்று சொல்லப்படும் இசைக்கருவிகளோடு முதன் முதலாக பயன்படுத்தினார்.

புகழ்பெற்ற காகளம் இசைக் கலைஞர்கள்‎
----------------------------------

ஏ. கே. சி. நடராஜன்

மேற்கோள்கள்
-----------

1. ↑   "clarinet". *The American Heritage Dictionary of the English Language* (Fifth). (2018). Houghton Mifflin. ISBN 978-1-328-84169-8.
2. ↑  Harper, Douglas (2017). "clarinet".. பார்த்த நாள்: 24 October 2022.
3. ↑   "clarinet". *Oxford Dictionary of Word Origins* (Third). (2021). Oxford University Press. ISBN 978-0-1988-6875-0.
**கிறீன் நினைவு வைத்தியசாலை** (*Green Memorial Hospital*) இலங்கையின் யாழ்ப்பாண மாவட்டத்தின் மானிப்பாயில் உள்ள இலாப நோக்கற்ற மருத்துவமனை ஆகும். இது அமெரிக்க மிசனைச் சேர்ந்த மருத்துவர் சாமுவேல் பிஸ்க் கிறீன் என்பவரால் 1848ஆம் ஆண்டில் நிறுவப்பட்டது. இது அக்காலத்தில் உள்ளூர் இளைஞர்களுக்கு மருத்துவத்துறையில் பயிற்சியளிக்கும் மையமாகவும் விளங்கியது. இந்த வகையில், இலங்கையின் முதல் மருத்துவப் பள்ளி இதுவே எனலாம். இதன் மூலம் கிறீன் தனது 30 ஆண்டுகால சேவையில் 60 உள்ளூர் இளைஞர்களை மருத்துவர்களாகப் பயிற்றுவித்துள்ளார். 20ஆம் நூற்றாண்டின் நடுப்பகுதியில், நவீன வசதிகளைக்கொண்ட ஒரு மருத்துவ நிறுவனமாக ஏழைகளுக்கும் பணக்காரர்களுக்கும் ஒன்றுபோலவே சேவை செய்தது. இப்போது இது அமெரிக்க இலங்கை மிசனின் வழிவந்த தென்னிந்தியத் திருச்சபையின் யாழ்ப்பாண மறைமாவட்டத்தினால் நடத்தப்படுகிறது. இப்போது அரசினால் நடத்தப்படும் யாழ்ப்பாணம் பொது மருத்துவமனை நவீன வசதிகளோடு கூடிய இலவச வைத்தியசாலையாக இருப்பதால், மானிப்பாய் கிறீன் நினைவு வைத்தியசாலை யாழ்ப்பாணத்தின் முதன்மையான வைத்தியசாலை என்னும் நிலையை இழந்துவிட்டது.

மேற்கோள்கள்
-----------

1. ↑  Maniccavasagar, Chelvathamby (5 July 2012). "Manipay Green Memorial Hospital notches 165 years". .
2. ↑ . Friends of Manipay Hospital. .
3. ↑  Vijayakumar, James (2007). "Green Memorial Hospital, Manipay". Global Ministries இம் மூலத்தில் இருந்து 2007-12-29 அன்று. பரணிடப்பட்டது... பார்த்த நாள்: 2007-10-31.
**கீர்த்தனை** இறை இசைப் பகுதியைச் (வைதீக கானத்தை) சேர்ந்தது. சாகித்யம் இறைவன் அல்லது இறைவியைப் புகழ்வதாகவோ அல்லது அவர்களிடம் மன்னிப்பு வேண்டுவதாகவோ பக்தி நிரம்பியதாக இருக்கும். புராண நிகழ்ச்சிகளைப் பற்றியும் பக்தர்களின் உணர்ச்சிகளைத் தெரிவிப்பதாகவும் இருக்கலாம். எனவே கீர்த்தனைகளில் சுரப்பகுதியை (தாதுவை) விட சொற்பகுதியே (மாதுவே) முக்கியமானது என்று கருதப்படுகிறது.

இதன் அங்கங்கள்
--------------

கீர்த்தனைக்குப் பிறகு தான் கிருதி என்ற இசைவடிவம் தோன்றியது. கீர்த்தனைக்குப் பல்லவி, அனுபல்லவி, சரணம் என்ற மூன்று பகுதிகள் உண்டு. இந்த சரணங்கள் எல்லாம் ஒரு வகையான சுரப் பகுதியைக் கொண்டிருக்கும். சில சமயங்களில் பல்லவிக்குரிய சுரப்பகுதியே சரணத்திற்கும் பயன்படுத்தப்படுகிறது.

இதன் தன்மை
----------

சாதாரண இசையறிவு உள்ளவர்களும் கீர்த்தனைகளைப் பாட இயலும். ஏனெனில் அவை எளிமையான, பழக்கமான இராகங்களில் அமைக்கப்பட்டவையாகவும், பலர் சேர்ந்து பாட ஏற்றதாகவும் இருக்கும்.

கீர்த்தனைகளை இயற்றியோர்
-----------------------

1. தியாகராஜர்
2. முத்துசாமி தீட்சிதர்
3. சியாமா சாஸ்திரிகள்
4. நரசிங் மேத்தா
5. புரந்தரதாசர்
6. ராமதாசா்
7. தாள்ளபாக்கம் சின்னையா
8. நாராயண தீர்த்தர்
9. கிரிராஜ கவி
10. சதாசிவப் பிரம்மேந்திரர்
11. விஜயகோபாலஸ்வாமி
12. இராமச்சந்திர யதீந்திரா
13. சாரங்க பாணி
14. முத்துத் தாண்டவர்
15. அருணாசலக் கவிராயர்
16. கவிக்குஞ்சரபாரதி
17. கோபாலகிருஷ்ண பாரதி - நந்தனார் சரித்திரம்
18. கோடீஸ்வர் ஐயர்
19. வேதநாயகம் பிள்ளை
20. சுத்தானந்தபாரதி

மேற்கோள்கள்
-----------

1. ↑  Ananda Lal (2009). *Theatres of India: A Concise Companion*. Oxford University Press. பக். 423–424. பன்னாட்டுத் தரப்புத்தக எண்:978-0-19-569917-3. .
2. ↑  MacDonell, A. A. (2004). A practical Sanskrit Dictionary. Delhi: Motilal Banarsidass, pages 15, 382-383
3. ↑  Jayant Lele (1981). *Tradition and Modernity in Bhakti Movements*. Brill Archive. பக். 121. பன்னாட்டுத் தரப்புத்தக எண்:90-04-06370-6. .
**கீழைச் சாளுக்கியர்** (வேங்கிச் சாளுக்கியர்) என்பவர்கள் தென் இந்தியாவில் சாளுக்கிய நாட்டை ஆண்ட பேரரசாகும். இவர்களின் தலைநகரம் வேங்கியாகும். இது தற்காலத்தில் வடவேங்கி, சின்ன வேங்கி என்ற பெயரில் கோதாவரி மாவட்டத்தில் எலுருவுக்கு அருகில் உள்ளது. இவ்வரசு பொ.ஆ.624 முதல் பொ.ஆ 1130 வரை சுமார் 500 ஆண்டுகளாக ஆட்சி செய்தது. பின்பு இது சோழப் பேரரசுடன் இணைந்தது. இணைந்தாலும் வேங்கி அரசை கீழைச் சாளுக்கியர்களே சோழர்களின் பாதுகாப்புடன் பொ.ஆ 1189 வரை ஆண்டனர். போசளர்களாலும் தேவகிரி யாதவர்களாலும் தாக்கப்பட்டு இவ்வரசு வீழ்ந்தது. இவர்கள் தங்கள் தலைநகரை வேங்கியிலிருந்து ராஜமகேந்திரவரமுக்கு மாற்றினார்கள். 

ஏழாம் நூற்றாண்டில் இரண்டாம் புலிகேசி கங்க மன்னனைத் தன்னுடன் சேர்த்துக்கொண்டு பல்லவ பேரரசின் மீது படையெடுத்தான். பல்லவ நாட்டை வென்று, முதலாம் மகேந்திரவர்ம பல்லவன் வசமிருந்த வேங்கி நாட்டைக் கைப்பற்றி புலிகேசி தன் தம்பியான விஷ்ணுவர்தனை அரசனாக்கினான். இந்த விஷ்ணுவர்தனின் மரபினரே கீழைச் சாளுக்கியர் எனப் பெயர் பெற்றனர். மேலைச் சாளுக்கியர்களுக்கும் சோழர்களுக்கும் இடையே பல போர்கள் வேங்கி நாட்டுக்காக நடந்தன. கீழைச் சாளுக்கியர்கள் சோழர்களுடன் நெருங்கிய மண உறவுகளை ஏற்படுத்திக் கொண்டனர்.அரஞ்சய சோழன் கீழசாளுக்கிய மன்னன் வீமன் மகள் கல்யாணியை மணந்தான்.
இராஜராஜ சோழனின் மகள் குந்தவை நாச்சியாரை கீழைச் சாளுக்கிய மன்னன் விமலாதித்தியன் மணந்ததாகவும் இராஜேந்திர சோழனின் மகள் அம்மங்கை தேவியை வேங்கி நாட்டின் மன்னன் இராஜராஜ நரேந்திரனை மணந்ததாகவும் கல்வெட்டுகள் மூலம் தெரிய வருகிறது.

```
   சோழ பேரரசுடன் சாளுக்கிய பேரரசு இணைக்கப்படுத்தப்பட்டதுடன்  பண்பாடு,கோவில்கள் இலக்கியம், கலை போன்றவை சிறப்பிடம் எய்தியது. இவர்கள் ஆட்சி வேங்கி நாட்டின்  பொற்காலம் என போற்றப்படுகிறது.
```

குறிப்புகள்
-----------

1. ↑  Cin̲n̲aiyā Kōvintarācan̲ār, தொகுப்பாசிரியர் (2004). *சோழர் வரலாறு*. An̲n̲am,  Chola (Indic people). பக். 81. .
2. ↑  முனைவர் தா. சா மாணிக்கம்,, தொகுப்பாசிரியர் (1994). *தமிழும் தெலுங்கும்*. உலகத் தமிழாரய்ச்சி நிறுவனம். பக். 21. .
3. ↑  Dr. B.S.L. Hanumantha Rao, தொகுப்பாசிரியர் (1983). *Andhrula Charitra*. Tripurasundari. பக். 27.
4. ↑  Andrea L. Stanton, தொகுப்பாசிரியர் (2012). *Cultural Sociology of the Middle East, Asia, and Africa: An Encyclopedia*. பக். 15.
5. ↑  தென்னாட்டுப் போர்களங்கள்,க. அப்பாதுரை.
முனைவர் **கு. அரசேந்திரன்** இந்தியா, தமிழ்நாட்டில் அறியப்பட்ட ஒரு எழுத்தாளரும் ஆய்வாளரும் ஆவார்.

வாழ்க்கை வரலாறு
---------------

இவர் கங்கைகொண்டசோழபுரத்தின் அருகில் உள்ள கொக்கரணை என்ற சிற்றூரில் பிறந்தவர். இவர் தந்தையார் பெயர் குருசாமி என்பதாகும். உள்கோட்டையில் தொடக்க, உயர்நிலைக்கல்வி பயின்ற இவர் பூண்டி திருபுட்பம் கல்லூரி, அண்ணாமலைப் பல்கலைக் கழகத்தில் கல்வி பயின்றவர். அண்ணாமலைப் பல்கலைக்கழகத்தில் கம்பராமாயணத்தில் உவமைகள் என்னும் பொருளில் ஆய்வு செய்து முனைவர் பட்டம் பெற்றவர். படிக்கும் காலத்தில் தென்மொழி ஏடுகளைக் கற்றும் பாவாணர், பெருஞ்சித்திரனார் கொள்கைகளில் ஈர்ப்புண்டும் தமிழாய்வு செய்தவர். சொல்லாய்வறிஞரான இவர் கால் அடி தாள் சொல் வரலாறு, உலகம் பரவிய தமிழின் வேர்-கல், உயிர்க்கதறல் (பாட்டு நூல்)உள்ளிட்டவை புகழ் பெற்ற நூல்களாகும். வேர்ச்சொல்லாய்வில் தொடர்ந்து ஈடுபட்டு வரும் இவர் சென்னைக் கிறித்தவக் கல்லூரியில் தமிழ்ப் பேராசிரியராகப் பணிபுரிந்து பின் தமிழ்த்துறைத் தலைவராக பணியாற்றி 2014இல் பணி ஓய்வு பெற்றார். 2022 இல் இவருக்கு தமிழ்நாடு அரசு தேவநேயப் பாவாணர் விருதினை வழங்கி கௌரவித்தது. ஈழத்து மூத்த தமிழ் அரசியல்வாதியான மா. க. ஈழவேந்தனின் மகள் யாழினி இவரின் வாழ்க்கைத் துணைவி ஆவார். சென்னை தாம்பரம் அடுத்த சிட்லப்பாக்கத்தில் வாழ்ந்து வருகிறார்.

சுழியம் சொல் ஆராய்ச்சி
----------------------

உலகின் பயன்படும் சுழியம் (Zero) எனும் சொல் பயன்பாட்டின் மூலம் இந்தியா என்று குறிக்கப்பட்டாலும், அது தமிழ் வழக்கில் இருந்தே தோன்றியது என்பதை தனது ஆராய்ச்சிகள் ஊடாக வெளிப்படுத்தியவர் ஆவார். சொல்லாய்வறிஞர் அருளியாரின் வேர்ச்சொல் ஆய்வுக்கட்டுரைகளில் விளக்கப்பட்ட சுழியம் பற்றிய ஆய்வை மேலும் விளக்கப்படுத்திய அறிஞர் ஆவார். இவர் பல நூல்களை எழுதியுள்ளார்.

மேற்கோள்கள்
-----------

1. ↑  "கு.அரசேந்திரன்".. பார்த்த நாள்: 29 அக்டோபர் 2021.
2. ↑  ஆசியவியல் நிறுவனம், வெள்ளிவிழாக் கருத்தரங்கு
3. ↑

வெளியிணைப்புகள்
---------------

* கு. அரசேந்திரனின் இணையதளம்
* சுழியம் **காணொளி** பகுதி 1
* சுழியம் **காணொளி** பகுதி 2
கட்டிட அல்லது **குடிசார் பொறியாளர்** (*civil engineer*) என்பவர் குடிசார் பொறியியலை (கட்டிட பொறியியல்) நடைமுறைகளில் செயல்பதுத்தும் ஒரு நபர் ஆவார். இவர் திட்டமிடல், வடிவமைத்தல், கட்டுதல், பராமரித்தல், மற்றும் கட்டமைப்புகள் இயக்க பயன்பாடு போன்ற செயல்களை பயன்படுத்தி புதிய கட்டிடங்களை கட்டுவது, புறக்கணிக்கப்பட்ட உள்கட்டமைப்புகளை மேம்படுத்துவது, மற்றும் சுற்றுச்சூழல், சுகாதார பாதுகாப்பு போன்ற செயல்களை மேற்கொள்கின்றார்.

நிபுணத்துவம்
------------

கட்டிட பொறியாளர்கள் பொதுவாக, கட்டுமான பொறியியல், புவி தொழில்நுட்ப பொறியியல், கட்டுமான பொறியியல், போக்குவரத்து பொறியியல், நீரியல் பொறியியல், மற்றும் சுற்றுச்சூழல் பொறியியல் போன்ற சில குறிப்பிட்ட நடைமுறையில் நிபுனத்துவம் உடையவர்கள்.

கல்வித்தகுதி மற்றும் உரிமம் பெறுதல்
-----------------------------------

பெரும்பாலான நாடுகளில் சிவில் பொறியாளர் என்பவர் உயர்நிலை பள்ளியில் தேர்ச்சி மற்றும் குடிசார் பொறியியலில் குறைந்தது இளங்கலை பட்டம் பெற வேண்டும். பல நாடுகளில், குடிசார் பொறியாளர்கள் பனியாற்ற உரிமம் வேண்டும்.

மேற்கோள்கள்
-----------

1. ↑  "What is Civil Engineering?". Department of Civil Engineering and Engineering Mechanics: Columbia University இம் மூலத்தில் இருந்து 24 December 2015 அன்று. பரணிடப்பட்டது.. .
2. ↑  "Civil Engineers". U.S. Bureau of Labor Statistics. May 2014 இம் மூலத்தில் இருந்து 2018-06-15 அன்று. பரணிடப்பட்டது.. .
3. ↑  Mark Denny (2007). "Ingenium: Five Machines That Changed the World". p. 34. Johns Hopkins University Press.
ஆயிரம் பிறப்புகளில் இறப்புகளின் எண்ணிக்கையின் வழியே அனைத்துலக குழந்தை இறப்பு வீத அளவுகளைக் குறிக்கும் வரைபடம்.
குழந்தை பிறந்து ஒரு ஆண்டுக்குள் இறந்தால் அது **குழந்தை இறப்பு வீதம்** புள்ளிவிபரத்தில் சேர்க்கப்படும். உயிருடன் பிறக்கும் ஒவ்வொரு 1000 குழந்தைகளில் எத்தனை குழந்தைகள் இறப்பை சந்திக்கின்றன என்பதை குழந்தை இறப்பு வீதம் சுட்டுகின்றது. Congenital disorder மற்றும் தொற்று நோய்களும் குழந்தைகள் இறப்புக்கு முக்கிய இரு காரணங்களாக வளர்ச்சி பெறும் நாடுகளில் இருந்து வந்தது. அனைத்துலக அளவில் பல காலமாக குழந்தைகள் இறப்பதற்கான முக்கிய காரணமாக வயிற்றுப் போக்கினால் ஏற்படும் நீரிழப்பு இருந்தது. எனினும் விழுப்புணர்வு நடவடிக்கைகளின் காரணமாக இது இன்று இரண்டாம் முக்கிய காரணமாகவும், நுரையீரல் அழற்சி முதல் காரணமாகவும் இருக்கின்றது.

குழந்தைகள் முதல் ஆண்டு உயிர் வாழ்வதற்கும் ஒரு நாட்டின் வாழ்க்கைத் தரம் அல்லது சுகாதாரத்துக்கும் இறுகிய இயைபு (correlation) உண்டு.

குழந்தை இறப்பு வீத கணிப்பீட்டு வரையறைகளில் வேறுபாடுகள் உண்டு. சில நாடுகள் (மேற்கு நாடுகள் உட்பட) ஒரு உயிருடன் பிறந்த குழந்தையின் இறப்பையே இந்த கணிப்பில் சேர்க்கின்றன.

பல சந்தர்ப்பங்களில் 5 வயதுக்குள் வருவதற்கு முன் சிறுவர் இறப்பது அதிகமாக இருக்கின்றது. ஆகையால், இந்த புள்ளி விபரத்தையும் கருத்தில் கொள்வது முக்கியம்.

மேற்கோள்கள்
-----------

1. ↑  "Infant Mortality | Maternal and Infant Health | Reproductive Health | CDC" (in en-us). 2022-09-08. .
2. ↑  "Under-Five Mortality". *UNICEF*. .
3. ↑  "Infant Mortality Statistics from the 1999 Period: Linked Birth/Infant Death Data Set". *National Vital Statistics Reports* **50** (4): 1–28. January 2002. doi:10.1037/e558952006-001. பப்மெட்:11837053. .
**குழந்தை வேலப்பர் கோயில்** திண்டுக்கல் மாவட்டம், கொடைக்கானல் அருகே உள்ள பூம்பாறை கிராமத்தில் உள்ள ஒரு முருகன் கோவிலாகும்.

இக்கோவில் மூன்றாயிரம் ஆண்டுகள் வரலாற்றைக் கொண்டதாக கூறப்படுகிறது. இக்கோயிலில் உள்ள சிலையானது போகர் என்னும் சித்தரால் நவபாசனத்தில் உருவாக்கப்பட்டது எனப்படுகிறது. இந்த கோயில் பழனி தேவஸ்தானத்தின் கீழ் வருகிறது. ஒவ்வொரு வருடமும் பூம்பாறை முருகனுக்கு தேர் திருவிழா  கொண்டாடப்படுகிறது. தைப் பூசத்திற்குப் பிறகு வரும் கேட்டை நட்சத்திரத்தன்று விழா நடைபெறுகிறது. பொதுவாக தை அல்லது மாசி மாதத்தில் இவ்விழா நடைபெறும்

தொன்மம்
-------

 பூம்பரை கோவிலில் தமிழ் கல்வெட்டுகள்
15 ஆம் நூற்றாண்டில் வாழ்ந்த அருணகிரி நாதரின் பாடலின் படி, முருகன் அருணகிரிநாதரை அரக்கனிடமிருந்து குழந்தை வடிவில் வந்து காப்பாற்றினார். எனவே இந்த கோவிலின் முக்கிய கடவுள் 'குழந்தை வேலப்பர்' என்று அழைக்கப்படுகிறார்.

10 ஆம் நூற்றாண்டில், போகர் சீனாவில் இருந்து திரும்பியபோது, பழனி மற்றும் பூம்பாறை (மேற்கு தொடர்ச்சி மலைகள்) நடுவில் மேலும் ஒரு நவபாசன சிலையை அமைத்தார். அந்த இடம் யானை கெஜம் (போகர் காடு) என்று அழைக்கப்படுகிறது. கோவிலில் உள்ள கல்வெட்டுகளின்படி, இந்த கோவில் சேர வம்சத்தின் அரசரால் கட்டப்பட்டது

மேற்கோள்கள்
-----------

1. ↑  Arulmigu Dandayudhapani Swami Temple, Palani associated temples:Kulandai Velayudha Swami Tirukkovil
2. ↑  The Orange Properties, Tourist Attraction, Kuzhanthai Velappar Kovil
[*தொடர்பிழந்த இணைப்பு*]

வெளி இணைப்புகள்
---------------

* அருள்மிகு தண்டாயுதபாணி சுவாமி தேவஸ்தானத்தின் அதிகாரப்பூர்வ இணையதளம், பழனி
* கோவில் புராணங்கள்
**வில்லியனூர்** (*Villianur*), இந்தியாவின், புதுச்சேரி ஒன்றியப் பகுதியின், பாண்டிச்சேரி மாவட்டத்தில் உள்ள நகரம் ஆகும். இது ஒரு கொம்யூன் பஞ்சாயத்து மற்றும் புதுச்சேரி மாவட்டத்தின், வில்லியனூர் வட்டத்தின் தலைமையகம் ஆகும். இங்கு புகழ்பெற்ற திருக்காமீஸ்வரர் கோயில் ஆனது, இந்நகரத்தின் முக்கிய அடையாளமாகும்.

மக்கள் தொகை
-----------

2011 மக்கள் தொகை கணக்கெடுப்பின்படி, வில்லியனூர் நகரின் மக்கள் தொகை 34,383 ஆகும். புதுச்சேரி மற்றும் உழவர்கரைக்கு அடுத்தபடியாக புதுச்சேரி மாவட்டத்தில், இது மூன்றாவது பெரிய நகரமாகும்.

அமைவிடம்
--------

வில்லியனூர் ஆனது, புதுச்சேரி நகரிலிருந்து சுமார் 9 கி.மீ தொலைவில், விழுப்புரம் – புதுச்சேரி தேசிய நெடுஞ்சாலை 45A இல் அமைந்துள்ளது. இது புதுச்சேரி நகர்ப்புற ஒருங்கிணைப்பின் ஒரு பகுதியாகும். இங்கிருந்து விழுப்புரம் 31 கி.மீ தொலைவிலும் மற்றும் கடலூர் 23 கி.மீ தொலைவிலும் உள்ளது.

அரசியல்
-------

இந்த நகரம் புதுச்சேரி மக்களவைத் தொகுதிக்கு உட்பட்டது.

போக்குவரத்து
------------

### பேருந்து போக்குவரத்து

இந்நகரம், விழுப்புரம் – புதுச்சேரி தேசிய நெடுஞ்சாலை 45A இல் அமைந்துள்ளதால் புதுச்சேரியில் இருந்து விழுப்புரம் செல்லும் மற்றும் விழுப்புரத்தில் இருந்து புதுச்சேரி செல்லும் அனைத்து பேருந்துகளும், இந்நகரின் வழியாக நின்று செல்கிறது. இங்கிருந்து கடலூருக்கும் பேருந்து செல்கிறது. 

### தொடருந்து போக்குவரத்து

இந்நகரில் ஒரு தொருந்து நிலையம் உள்ளது. புதுச்சேரியில் இருந்து விழுப்புரம் வழியாக சென்னை, திருப்பதி போன்ற பகுதிகளுக்கு இயக்கப்படும் அனைத்து பயணிகள் தொடருந்தும் இங்கு நின்று செல்கிறது.

### வானூர்தி போக்குவரத்து

இங்கிருந்து 10 கி.மீ தொலைவில் உள்ள புதுச்சேரி வானூர்தி நிலையம் அருகிலுள்ள வானூர்தி நிலையம் ஆகும்.

புகழ் பெற்ற இடங்கள்
-------------------

* திருக்காமீஸ்வரர் கோயில்
* வில்லியனூர் மாதா திருத்தலம்

மேற்கோள்கள்
-----------

1. ↑  "Archeologists should have a say in Villianur temple"".
2. ↑
3. ↑  "மக்களவைத் தொகுதிகளும் சட்டமன்றத் தொகுதிகளும் (ஆங்கிலத்தில்) - [[இந்தியத் தேர்தல் ஆணையம்]]" (PDF). Archived from the original (PDF) on 2010-10-05. பார்க்கப்பட்ட நாள் 2016-02-14.

| * பா
* உ
* தொ
வில்லியனூர் கொம்யூன் |
| --- |
| தலைமையகம் | 
* வில்லியனூர்

 |
| **கிராம பஞ்சாயத்துகள்** | 
* அரியூர்
* கனுவாபேட்டை
* கூடபாக்கம்
* கோட்டைமேடு
* மானவேலி
* மங்களம்
* ஓடியம்பேட்டை
* பிள்ளையார்குப்பம்
* பொரையூர் அகரம்
* மணகுப்பம்
* சாத்தமங்கலம்
* சேதராபட்டு
* சிவரந்தகம்
* சுல்தான்பேட்டை
* திருகாஞ்சி
* தொண்டமாநத்தம்
* உருவையாறு

 |

| * பா
* உ
* தொ
புதுச்சேரி மாவட்டம் |
| --- |
| வட்டங்கள் | 
* பாகூர்
* உழவர்கரை
* புதுச்சேரி
* வில்லியனூர்

 |
| நிர்வாக ஒன்றியம் | 
* அரியாங்குப்பம்
* உழவர்கரை
* புதுச்சேரி
* வில்லியனூர்

 |
| **கொம்யூன்கள்** | 
* அரியாங்குப்பம்
* பாகூர்
* மண்ணாடிப்பட்டு
* நெட்டப்பாக்கம்
* வில்லியனூர்

 |
| நகராட்சி | 
* உழவர்கரை
* புதுச்சேரி

 |
| கணக்கெடுப்பில் உள்ள ஊர்கள் | 
* அரியாங்குப்பம்
* மனவெளி
* வில்லியனூர்

 |
| கிராம ஊராட்சி | 
* குரும்பாபேட்

 |
| வார்டு | 
* தருமாபுரி

 |
**தென்-மத்திய மண்டல கலாச்சார மையம்** (*South-Central Zone Cultural Centre*) என்பது நாக்பூரில் அமைந்துள்ள இந்தியாவில் உள்ள ஏழு மண்டல கலாச்சார மையங்களில் ஒன்று. 1986-ல் நாக்பூரில் இம்மையம் நிறுவப்பட்டது.இது ஆந்திரப் பிரதேசம், கர்நாடகா, மத்தியப் பிரதேசம், தெலுங்கானா, சத்தீஸ்கர், கோவா மற்றும் மகாராஷ்டிரா ஆகிய மாநிலங்களை உள்ளடக்கியது. இந்த மாநிலங்கள் ஒவ்வொன்றும் நாட்டுப்புற, பழங்குடியினர், நுண்கலைகள் மற்றும் கைவினைகளின் வளமான மரபுகளைக் கொண்டுள்ளது. இந்த மரபுகளைச் செழுமைப்படுத்தவும், மேம்படுத்தவும் மற்றும் வலுப்படுத்தவும் இந்த மையம் பல்வேறு செயல்பாடுகளில் ஈடுபட்டுவருகிறது. இந்த மையம் இந்திய அரசின் கலாச்சார அமைச்சகத்தின் கட்டுப்பாட்டின் கீழ் செயல்படுகிறது. இந்த மையத்தின் தலைவராக மகாராஷ்டிரா ஆளுஞர் உள்ளார்.

இந்தியாவின் பிற பிராந்திய கலாச்சார மையங்கள்
-------------------------------------------

* கிழக்கு மண்டல கலாச்சார மையம், கொல்கத்தா, மேற்கு வங்காளம்
* வடகிழக்கு மண்டல கலாச்சார மையம், திமாபூர், நாகாலாந்து
* மேற்கு மண்டல கலாச்சார மையம், உதய்பூர், ராஜஸ்தான்
* தென்னக பண்பாட்டு தஞ்சாவூர், தமிழ்நாடு
* வட மத்திய மண்டல கலாச்சார மையம், அலகாபாத், உத்தரபிரதேசம்
* வடக்கு மண்டல பண்பாட்டு மையம் மையம், பாட்டியாலா, பஞ்சாப்

இந்தியாவின் கலாச்சார மண்டலங்கள் என்பது இந்தியாவின் பல்வேறு பகுதிகளின் கலாச்சார பாரம்பரியத்தை மேம்படுத்துவதற்கும் பாதுகாப்பதற்கும் இந்திய அரசின் கலாச்சார அமைச்சகத்தால் வரையறுக்கப்பட்ட ஏழு பகுதிகளாகும். இவை ஒவ்வொன்றும் ஒன்றுடன் ஒன்று இணைந்து செயல்படுகின்றன.

மேற்கோள்கள்
-----------

1. ↑  "SOUTH CENTRAL ZONE CULTURAL CENTRE : ~ Website Menu Link ~ ABOUT US ~ About SCZCC ~". *www.sczcc.gov.in* (in ஆங்கிலம்). பார்க்கப்பட்ட நாள் 2018-12-04.
2. ↑  "Ministry Of Culture". Archived from the original on 2011-08-08. பார்க்கப்பட்ட நாள் 2018-12-04.

| * பா
* உ
* தொ
இந்தியப் பண்பாட்டு மண்டலங்கள் |
| --- |
| இந்தியாவின் பண்பாட்டு மண்டலங்கள் | 
* கிழக்கு மண்டல கலாச்சார மையம்
* வடக்கு மண்டல பண்பாட்டு மையம்
* வட மத்திய பண்பாட்டு மண்டலம்
* வடகிழக்கு மண்டல கலாச்சார மையம்
* தென்னக பண்பாட்டு மையம்
* தென்-மத்திய மண்டல கலாச்சார மையம்
* மேற்கு மண்டல கலாச்சார மையம்

 |
**சுண்டிக்குளம்** (*Chundikkulam*) என்பது இலங்கையின் வடக்கே கிளிநொச்சி மாவட்டத்தின் கண்டாவளை பிரதேச செயலாளர் பிரிவில் அமைந்துள்ள ஓர் எல்லைக் கிராமமாகும். இக்கிராமம் சுண்டிக்குளம் தொடுவாய்க்கும் இந்தியப் பெருங்கடலுக்கும் இடையேயுள்ள குறுகிய இடத்தில் அமைந்துள்ளது. இப்பிரதேசத்தில் 1938 ஆம் ஆண்டில் நிறுவப்பட்ட பறவைகள் சரணாலயம் ஒன்றும் உள்ளது.

கடல் சார்ந்த இப்பிரதேசத்தில் மீன்பிடி பிரதான தொழிலாகும். இறால் பண்ணைகளும் காணப்படுகின்றன.

பாடசாலைகள்
----------

* சுண்டிக்குளம் வித்தியாலயம்

1998 டிசம்பர் தாக்குதல்
-----------------------

ஈழப்போரின் போது இக்கிராமம் பெரும் அழிவைக் கண்டது. 1995 ஆம் ஆண்டில் இலங்கை இராணுவத்தினரின் சூரியக் கதிர் நடவடிக்கையின் போது உடுத்துறை, தாளையடி, ஆழியவளை ஆகிய கிராமங்களில் இருந்து மக்கள் இடம்பெயர்ந்து இங்கு குடியேறி கடற்தொழிலில் ஈடுபட்டிருந்தனர். 1998 டிசம்பர் 2 ஆம் நாள் நண்பகல் அளவில் இலங்கை வான்படையின் இரண்டு கிபிர் போர் வானூர்திகள் நல்லதண்ணித் தொடுவாய் குடியேற்ற முகாம் மீது ஆறு குண்டுகளை வீசின. இத்தாக்குதலில் சிறுவர்கள், பெண்கள் உட்பட மொத்தம் ஆறு பேர் கொல்லப்பட்டனர். பலர் காயமடைந்தனர்.

மேற்கோள்கள்
-----------

1. ↑  "Cuṇṭik-kuḻi, Āmaik-kuḻi, Tāmarak-kuliya, Mudalak-kuliya". TamilNet. June 19, 2007. .
2. ↑  "Kaṭṭuk-kuḷam, Pallavarāyaṉ-kaṭṭuk-kuḷam, Cēttuk-kuḷam, Āmpal-kuḷam". TamilNet. June 30, 2007. .
3. ↑  சுண்டிக்குளம் கடல் நீரேரியில் இறால் வளர்ப்பு பற்றிய கலந்துரையாடல்
[*தொடர்பிழந்த இணைப்பு*], தமிழ்மிரர், 4 செப்டம்பர் 2011
4. ↑  Airstrike kills six civilians பரணிடப்பட்டது 2014-03-28 at the வந்தவழி இயந்திரம், தமிழ்கனேடியன், டிசம்பர் 2, 1998
**கற்றல் குறைபாடு** அல்லது **கற்றல் சிரமம்** (Learning disability) தகவல்களைப் புரிந்துகொள்வதில் அல்லது செயலாக்குவதில் மூளையில் சிரமங்களை ஏற்படுத்தும் நிலையினைக் குறிப்பதாகும். இது பல்வேறு காரணிகளால் ஏற்படலாம். கற்கும் திறன் இல்லாமை எனத் தெளிவாக விளக்கப்படுவதனால் கற்கும் திறன் இல்லாமை , ஊனமுற்றவர்கள் என்ற தவறான எண்ணத்தைத் தவிர்க்கலாம். ஐக்கிய இராச்சியத்தில், "கற்றல் குறைபாடு" என்பது பொதுவாக அறிவுசார் இயலாமையைக் குறிக்கிறது, அதே நேரத்தில் எழுத்துமயக்கம் மற்றும் *டிஸ்ப்ராக்ஸியா* போன்ற நிலைமைகள் பொதுவாக "கற்றல் குறைபாடுகள்" என்று குறிப்பிடப்படுகின்றன.

வரையறை
------

அமெரிக்க ஐக்கிய நாடுகளில், கற்றல் குறைபாடுகள் உள்ள தனிநபர்களின் கல்வி மற்றும் நலனுக்காக அர்ப்பணிக்கப்பட்ட நிறுவனங்களின் பிரதிநிதிகளின் குழு கற்றல் குறைபாடுகளுக்கான தேசிய கூட்டுக் குழு (NJCLD) என அழைக்கப்படுகிறது. இது 'கற்றல் இயலாமை' என்ற சொல்லைப் பயன்படுத்தி, ஒரு குழந்தையின் வெளிப்படையான கற்கும் திறனுக்கும் அவர்களின் சாதனை நிலைக்கும் இடையே உள்ள முரண்பாட்டைக் குறிக்கிறது. இருப்பினும், கற்றல் இயலாமையை வரையறுப்பதில் பல சிரமங்கள் இருந்தன. கற்றல் இயலாமையைப் புரிந்துகொள்வதற்கும் கண்டறிவதற்கும் அடிப்படையாக மத்திய நரம்பு மண்டலச் செயலிழப்பை நம்புவதில் சிக்கல் இருந்தது. பெருமூளை வாதம் உள்ளவர்கள் போன்ற மத்திய நரம்பு மண்டல செயலிழப்பை அனுபவித்த பல நபர்கள் கற்றலில் குறைபாடுகளை அனுபவிக்கவில்லை என்பதுடன் இது முரண்பட்டது. 

### அமெரிக்கா மற்றும் கனடா

யுனைடெட் ஸ்டேட்ஸ் மற்றும் கனடாவில், **கற்றல் குறைபாடு** மற்றும் **கற்றல் சீர்குலைவு** (LD) என்ற சொற்கள், பேசுதல், கேட்பது, படிப்பது, எழுதுவது, எழுத்துப்பிழை, காரணம், ஒழுங்கமைக்கும் திறன் உள்ளிட்ட பரந்த அளவிலான கல்வி, தகவலைச் சேகரித்தல், மற்றும் கணிதச் செயல்பாடுகளைச் செய்தல் ஆகியவற்றில் ஏற்படும் பாதிப்பினைக் குறிக்கிறது.. கற்றல் குறைபாடுகள் உள்ளவர்கள் பொதுவாக சராசரி அல்லது அதிக புத்திசாலித்தனம் கொண்டவர்கள்.  [ *சிறந்த ஆதாரம்தேவை* ]

மேற்கோள்கள்
-----------

1. ↑  Gates, Bob; Mafuba, Kay (1 March 2016). "Use of the term 'learning disabilities' in the United Kingdom: issues for international researchers and practitioners" (in en). *Learning Disabilities: A Contemporary Journal* **14** (1): 9–23. பன்னாட்டுத் தர தொடர் எண்:1937-6928. .
2. ↑  "National Joint Committee on Learning Disabilities". *LD Online*. WETA. 2010.
3. ↑  1981; 1985.[*full citation needed*]
4. ↑  "Types of Learning Disabilities". Learning Disabilities Association of America. 2013-09-20. Retrieved 4 July 2018.